turjo4nis/wikipedia-bn-dump-20250701 huggingface dataset:
কিরিচ

কিরিচ দুই দিকে ধার বিশিষ্ট ইন্দোনেশীয় ছোরা জাতীয় ধারালো অস্ত্র। এটি একটি কাঠের খাপের ভিতরে থাকে এবং খাপটি বিষাক্ত থাকে। কিরিচ এর ভিন্নধর্মী ঢেউ তোলা ফলার জন্য বিখ্যাত, তবে অনেকগুলি কিরিচের সোজা ফলাও রয়েছে। সমুদ্রতীরবর্তী দক্ষিণপূর্ব এশিয়া তথা মালয়েশিয়া, ব্রুনেই, ও দক্ষিণ ফিলিপাইন এবং দক্ষিণ থাইল্যান্ডের অধিকাংশ সম্প্রদায়ে কিরিচ ক্ষমতা ও গোষ্ঠীগত দম্ভের প্রতীক।

কিরিচকে তিনভাগে বিভক্ত করা যেতে পারে: ব্লেড (বিলা বা উইলা), হাতল (হুলু) এবং খাপ (ওরাংকা)। কিরিচের এই অংশগুলি হ'ল শিল্পকলার বস্তু, প্রায়শই সূক্ষ্ম বিশদে খোদাই করা হয় এবং ধাতু, মূল্যবান বা বিরল ধরনের কাঠ, বা স্বর্ণ বা আইভরির মত বিভিন্ন উপকরণ থেকে তৈরি হয়। কিরিচের নান্দনিক মান নির্ভর করে ধাপুর (প্রায় ৬০০টি রূপসহ ব্লেডের ধরন এবং নকশা), পামোর (ব্লেডের উপর ধাতব মিশ্রণের সজ্জিত প্যাটার্ন, প্রায় ২৫০টি রূপ রয়েছে) এবং টেংগাহের উপর, যা একটি কিরিচের বয়স এবং উৎস নির্দেশ করে। ক্রিসের গুণমান এবং ঐতিহাসিক মানের উপর নির্ভর করে এটি কয়েক হাজার ডলার বা তারও বেশি দামী হতে পারে।

তথ্যসূত্র

বহিঃসংযোগ

 Surprising find at Okinawa temple – The Star online.
 The Kris in Java and Bali, Indonesia
 OLD BLADES (introducing krises)
Makna Ricikan Keris (Meaning of Kris accessories) 

ধারালো অস্ত্র
অসম্পূর্ণ
ছোরা
ইন্দোনেশীয় সংস্কৃতি
ইন্দোনেশীয় উদ্ভাবন
ইন্দোনেশীয় শব্দ ও বাক্যাংশ
মৌখিক ও স্পর্শবিহীন মানবীয় অমূল্য সম্পদের নিদর্শন
আচার অস্ত্র
ইন্দোনেশিয়ার অস্ত্র
জাভার অস্ত্র
বর্শা

বর্শা দুই দিকে ধারালো, চোখা মাথা বিশিষ্ট, লাঠির মাথায় গাথা হাতে তৈরি অস্ত্রবিশেষ। অতি প্রাচীন আমল থেকেই বর্শা বা বল্লমের ব্যবহার দেখা যায়। বন্দুক আবিস্কারের আগে এটি ছিল দুরের শত্রুকে আঘাতের অন্যতম ব্যবহার্য অস্ত্র।

অস্ত্র
অসম্পূর্ণ
প্রক্ষিপ্ত বস্তু
অ্যাডোবি প্রিমিয়ার

অ্যাডোবি প্রিমিয়ার প্রো একটি টাইমলাইন (Timeline) ভিত্তিক নন-লিনিয়ার (Non-linear) ভিডিও এডিটিং সফটওয়্যার অ্যাপ্লিকেশন যা অ্যাডোবি ইনকর্পোরেটেড (Adobe Inc.) উন্নয়ন করেছে এবং অ্যাডোবি ক্রিয়েটিভ ক্লাউড (Adobe Creative Cloud) লাইসেন্সিং প্রোগ্রামের অংশ হিসাবে প্রকাশিত। এটি ২০০৩ সালে প্রথম চালু হয়েছিল তবে অ্যাডোব প্রিমিয়ার প্রো এর পূর্ববর্তী সংস্করণ অ্যাডোব প্রিমিয়ার (১৯৯১) সালে প্রথম চালু হয়েছিল। এটি পেশাদার ভিডিও সম্পাদনার ক্ষেত্রে পরিচিতি পেলেও অ্যাডোব সিস্টেমস এর আরেকটি সফটওয়্যার অ্যাডোবি প্রিমিয়ার এলিমেন্টস সাধারণ গ্রাহককে লক্ষ্য করে বিক্রি করা হয়।

সিএনএন হ'ল অ্যাডোব প্রিমিয়ার প্রো এর প্রথম দিকের গ্রহণকারী এছাড়াও, 2007 সালে, বিবিসির কয়েকটি বিভাগ প্রিমিয়ার প্রো গ্রহণ করেছিল। এটি ডেডপুল, গন গার্ল, ক্যাপ্টেন আবু রায়েদ এবং সম্প্রতি টার্মিনেটর: ডার্ক ফ্যাট এবং দানব, এবং ম্যাডোনার কনফেশনেশন ট্যুরের মতো অন্যান্য স্থানগুলির মতো বৈশিষ্ট্যযুক্ত চলচ্চিত্রগুলি সম্পাদনা করতে ব্যবহৃত হয়েছে।

তথ্যসূত্র 

কম্পিউটার সফটওয়্যার
অ্যাডোবি সফটওয়্যার
জলীয় বাষ্প

জলীয় বাষ্প হলো পানি বা পানির বায়বীয় রূপ। প্রমাণ চাপে ১০০ ডিগ্রি সেলসিয়াস তাপমাত্রায় পানি বাষ্পে পরিণত হয়। আবার একইভাবে জলীয় বাষ্পের ঘনীভবন সাধিত হলে তা পূর্বাবস্থায় অর্থাৎ তরল অবস্থায় রূপান্তরিত হয়।

জলীয় বাষ্প বর্ণ ও গন্ধহীন গ্যাসীয় পদার্থ।

জলীয় বাষ্পের সাধারণ ধর্ম

বাষ্পীভবন

ঘনীভবন

রাসায়নিক বিক্রিয়া

বহিঃসংযোগ 
 National Science Digital Library - Water Vapor
 Measuring Water Vapor : A lesson plan from the National Science Digital Library.
 Calculate the condensation of your exhaled breath
 Water Vapor Myths: A Brief Tutorial
 AGU Water Vapor in the Climate System - 1995 

পানি
পানির রূপ
গ্রীনহাউজ গ্যাস
বায়ুমণ্ডলীয় তাপগতিবিজ্ঞান
গোল মরিচ

গোল মরিচ (বৈজ্ঞানিক নাম: Piper nigrum ইংরেজি নাম Black pepper) পিপারাসি গোত্রের পিপার গণের একটি লতাজাতীয় উদ্ভিদ। এদের ফলকে শুকিয়ে মসলা হিসাবে ব্যবহার করা হয়। গোল মরিচের Pepper শব্দটি এসেছে সংস্কৃত ভাষার "পিপালী" শব্দ থেকে, যার অর্থ দীর্ঘ মরিচ। এখান থেকে উদ্ভূত হয়েছে লাতিন ভাষার piper যা মরিচ ও গোল মরিচ দুটোকেই বোঝানোর জন্য রোমানরা ব্যবহার করতো।

বিবরণ:
গোল মরিচ ফলটি গোলাকার, ৫ মিলিমিটার ব্যাসের, এবং পাকা অবস্থায় গাঢ় লাল বর্ণের হয়ে থাকে। এর মধ্যে মাত্র ১টি বীজ থাকে। গোল মরিচ গাছের আদি উৎস দক্ষিণ ভারত। পৃথিবীর উষ্ণ ও নিরক্ষীয় এলাকায় এটির চাষ হয়ে থাকে।

গোল মরিচের গুঁড়া পশ্চিমা (ইউরোপীয়) খাদ্যে মসলা হিসাবে ব্যবহার করা হয় প্রাচীন কাল থেকে। তবে ভারত বর্ষের মসলাধিক্য রান্নায় এটির ব্যবহার প্রচুর। এছাড়া ঔষধী গুণাগুণের জন্যেও এটি সমাদৃত। গোল মরিচে পাইপারিন (piperine) নামের রাসায়নিক উপাদান রয়েছে, যা থেকে এর ঝাঁঝালো স্বাদটি এসেছে।

গুনাগুণ:
গ্যাসট্রিক, কফ, ঠাণ্ডাজনিত সমস্যায়, ক্যান্সার কোষের বৃদ্ধি ব্যাহত করতে, ওজন কমাতে বিশেষভাবে সাহায্য করে।

রাসায়নিক উপাদান: 
গোলমরিচে অনেক পরিমাণে মেন্থল আছে। শুকনো গোলমরিচের (০.৩-০ .৪%) -এ সাধারণত মেন্থল (৭-৪৮%), মেন্টোন (২০-৪৬%), মিথাইল অ্যাসিটেট (৩-১০%), মেন্থোফুরান (১-১৭%) এবং ১,৮-সিনোল (৩-৬%) সমন্বিত উদ্বায়ী তেল থাকে। এছাড়াও limonene, pulegone, caryophyllene এবং pinene সহ অনেক যৌগ সামান্য পরিমাণে রয়েছে।

তথ্যসূত্র:

বহিঃসংযোগ: 

 গোল মরিচের পুষ্টিমান 
 "Black Pepper" from Plant Cultures, a collaboration between NYKRIS and Kew Gardens
 গোল মরিচের রাসায়নিক উপাদান (Dr. Duke's Databases)
 Mint Tea Health Benefits

মসলা
লতা
ঔষধ
এশিয়ার ঔষধি উদ্ভিদ
ভারতীয় মসলা
কাঠ-বহির্ভূত বনজ দ্রব্য
১৭৫৩-এ বর্ণিত উদ্ভিদ
সুগন্ধীসার তেল
ভারতে উদ্ভূত ফসল
মরিচ

মরিচ বা কাঁচা লঙ্কা () এক প্রকারের ফল যা মসলা হিসাবে ঝাল স্বাদের জন্য রান্নায় ব্যবহার করা হয়। ক্যাপসিকাম (Capsicum) গণের সোলানেসি (Solaneceae) পরিবারের উদ্ভিদের ফলকে সাধারণভাবে মরিচ বলা হয়ে থাকে। মরিচের ফলকে মসলা হিসাবে ব্যবহার করা হয়।

মরিচের আদি নিবাস আমেরিকা মহাদেশে। তবে বর্তমানে পৃথিবীর সর্বত্র রান্না ও ঔষধি হিসাবে এটি ব্যবহৃত হয়ে থাকে।

নামকরণের ইতিহাস
ফলটির নাম 'লংকা' বা 'লঙ্কা' হওয়ার কারণ সম্ভবত শ্রীলঙ্কা থেকে আমদানি হবার কারণে।

ইতিহাস 
প্রায় ৭৫০০ বছর আগে থেকেই আমেরিকার আদিবাসীরা মরিচ ব্যবহার করে আসছে। ইকুয়েডর এর দক্ষিণ পশ্চিমাংশে পুরাতত্ববিদরা ৬০০০ বছর আগে মরিচ চাষের প্রমাণ পেয়েছেন। 

মধ্য ও দক্ষিণ আমেরিকার বিভিন্ন অংশে মরিচের চাষ করা হতো প্রাচীন কাল থেকেই। 

ইউরোপীয়দের মধ্যে ক্রিস্টোফার কলম্বাস প্রথম ক্যারিবীয় দ্বীপপুঞ্জে মরিচের সন্ধান পান। ভারতবর্ষে উৎপন্ন গোল মরিচের মতো ঝাল বলে তিনি এগুলোকে Pepper নাম দেন। অবশ্য গোল মরিচের গাছের সাথে মরিচ গাছের সম্পর্ক নেই।

কলম্বাসের আমেরিকা আবিষ্কারের পর থেকে মরিচ সারা বিশ্বে ছড়িয়ে পড়ে। দিয়েগো আলভারেজ চানকা নামের একজন চিকিৎসক কলম্বাসের দ্বিতীয় অভিযানের সময়ে পশ্চিম ভারতীয় দ্বীপপুঞ্জ হতে মরিচ স্পেনে নিয়ে আসেন। তিনি ১৪৯৪ সালে মরিচের ঔষধী গুনাগুণ নিয়ে প্রবন্ধ লিখেন।

স্পেনীয় ব্যবসায়ীরা মেক্সিকো থেকে মরিচ এশিয়ার বিভিন্ন স্থানে নিয়ে যায়। প্রথমে ফিলিপাইন্স, এবং তার থেকে ভারতবর্ষ, চীন, কোরিয়া, ও জাপানে মরিচ বিস্তার লাভ করে। ঝাল ও স্বাদের জন্য অচিরেই এটি এশিয়ার বিভিন্ন এলাকার স্থানীয় খাবারের অপরিহার্য উপকরণে পরিণত হয়।

প্রজাতি 
মরিচের বহুল প্রচলিত প্রজাতি গুলো হলোঃ
 Capsicum annuum, which includes many common varieties such as bell peppers, paprika, cayenne, jalapeños, and the chiltepin
 Capsicum frutescens, যার মধ্যে টাবাস্কো জাতের মরিচ রয়েছে।
 Capsicum chinense, এর মধ্যে রয়েছে সবচেয়ে ঝাল মরিচ, যেমন নাগা মরিচ (বাংলাদেশ ও পূর্বভারতে চাষ হয়), habanero, Datil ও Scotch bonnet
 Capsicum pubescens, দক্ষিণ আমেরিকার rocoto মরিচ
 Capsicum baccatum

চিত্রশালা

তথ্যসূত্র 

মসলা
মরিচ
শস্য
মেক্সিকোর শস্য
শাক
দক্ষিণ পশ্চিমা যুক্তরাষ্ট্রের রন্ধনশৈলী
আমেরিকার শস্য
ভারতীয় মসলা
মেক্সিকীয় রন্ধনশৈলী
ইন্সট্রুমেন্টেশন

ইন্সট্রুমেন্টেশন হল প্রযুক্তিতে, সুনির্দিষ্ট পরিমাপের সরঞ্জামগুলির বিকাশ এবং ব্যবহার। এটি বিজ্ঞানের একটি শাখা যেখানে পরিমাপ এবং নিয়ন্ত্রণ নিয়ে কাজ করা হয়। ইন্সট্রুমেন্ট হল এমন যন্ত্র, যা কোন কিছুর প্রবাহ, তাপমাত্রা, পরিমাণ, চাপ ইত্যাদি পরিমাপ এবং নিয়ন্ত্রণ করতে পারে। বিভিন্ন নিয়ন্ত্রণ পদ্ধতি সমূহের মধ্যে তুলনা ইন্সট্রুমেন্টেশনের অন্যতম কাজ।

নিয়ন্ত্রণ ইন্সট্রুমেন্টেশনের যে সব যন্ত্র দিয়ে কাজ করে সেগুলো হল- সলিনয়েড (solenoid), বিদ্যুৎ নিয়ন্ত্রিত ভালভ, ব্রেকার (breaker), রিলে (relays) ইত্যাদি। এসব যন্ত্র পরিপার্শ্বের পরিবর্তন অনুসারে উদ্দিপ্ত হয় এবং স্বয়ংক্রিয় ভাবে কাজ করে।

যেসব যন্ত্র অ্যানালগ সংকেত তৈরি করে তাদের ট্রান্সমিটার বলে। সাধারণত ট্রান্সমিটার ৪ থেকে ২০ মিলি অ্যাম্পেয়ার বৈদ্যুৎ প্রবাহের সংকেত তৈরি করে, আবার অনেক ট্রান্সমিটার বিভব, কম্পাঙ্ক বা চাপ দিয়েও সংকেত প্রদান করে।।এই সংকেত পিএলসি (PLC), ডিসিএস (DCS), এসসিএডিএ (SCADA) অথবা অন্য কোন কম্পিউটারাইজড নিয়ন্ত্রক ব্যবস্থায় ব্যবহৃত হয়।

পরিপার্শ্ব থেকে তথ্য সংগ্রহ এবং পরিপার্শ্বে পরিবর্তন সাধনে ইন্সট্রুমেন্টেশন খুব গুরুত্বপূর্ণ।

পরিমাপ 
ইন্সট্রুমেন্টেশনের মাধ্যমে ভৌত পরিবর্তন (field parameters) পরিমাপ করা যায়। এই ভৌত পরিবর্তন গুলো হল-
 তাপ
 চাপ
 প্রবাহ (flow)
 উপরি স্তরের উচ্চতা (level)
 ঘনত্ব
 সান্দ্রতা
 বিকিরণ
 বিদ্যুৎপ্রবাহ (current)
 বিভব
 আবেশ (inductance)
 ধারকত্ব (capacitance)
 কম্পাঙ্ক
 রোধ
 পরিবাহিতা
 রাসায়নিক বিন্যাস
 রাসায়নিক বৈশিষ্ট্য
 বিভিন্ন ভৌত ধর্মাবলি (various physical properties)

নিয়ন্ত্রণ 

ইন্সট্রুমেন্টেশন শুধু পরিপার্শ্ব থেকে সংকেত নেয় না, পরিপার্শ্বে ভৌত পরিবর্তন ও আনে।
কিছু উদাহরণ:

ইন্সট্রুমেন্টেশন প্রকৌশল 

ইন্সট্রুমেন্টেশন প্রকৌশলীরা বিদ্যুৎ চালিত বা বায়ু নিয়ন্ত্রণ (pneumatic domains) স্বয়ংক্রিয় যান্ত্রিক সিস্টেমের মূলনীতি এবং পরিমাপের যন্ত্রপাতি নিয়ে কাজ করে। তারা বিভিন্ন শিল্প কারখানায় যেমন- রাসায়নিক বা উৎপাদন প্লান্টে উৎপাদন ব্যবস্থার উন্নয়ন, বিশ্বস্ততা, নিরাপত্তা, স্থায়ীত্ব বৃদ্ধি এবং উৎপাদন খরচ কমানোর জন্য কাজ করেন।
সিস্টেমের ভৌত পরিবর্তন নিয়ন্ত্রণের জন্য তারা মাইক্রোপ্রসেসর,মাইক্রো কন্ট্রোলার, পিএলসি ব্যবহার করে থাকে।

ইন্সট্রুমেন্টেশন প্রযুক্তিবিদ এবং কারিগর 
ইন্সট্রুমেন্টেশন প্রযুক্তিবিদ এবং কারিগরদেরকে ইন্সট্রুমেন্টেশন যন্ত্রপাতি রক্ষনাবেক্ষন এবং যান্ত্রিক সমস্যা সমাধানে দক্ষ হতে হয়।তাদেরকে একই সাথে ইলেকট্রিশিয়ান, পাইপের মিস্ত্রী, পাওয়ার ইঞ্জিনিয়ারিং ইত্যাদি অনেক কাজ করতে হয়।অর্থাৎ কারখানার সব কাজেই তাদের পারদর্শী হতে হয়। তাই তাদেরকে অনেকেই কৌতুক করে পাইপ ফিটার নামে ডাকে।

তথ্যসূত্র

বহিঃসংযোগ 
 Instrumentation Society of America, আরও তথ্যের জন্য দেখুন ইন্সট্রুমেন্ট সোসাইটি অব অ্যামেরিকা (Instrument Society of America)
 ইন্সট্রুমেন্টেশন এবং নিয়ন্ত্রণ যন্ত্র (Instrumentation and Control Devices) - ইঞ্জিনিয়ারস্ এজ (Engineers Edge)
 ইন্সট্রুমেন্টেশন এবং নিয়ন্ত্রণ (Instrumentation and Control) মুক্ত অনলাইন নিবন্ধ
 Free online pdf stuff
 ইন্সট্রুমেন্টেশন এবং নিয়ন্ত্রণ হ্যান্ড বুক (pdf)

যন্ত্রকৌশল
নিয়ন্ত্রণ প্রকৌশল
সুবেদী গ্রাহক
পরিমাপক যন্ত্র
গুগল ক্রোম

ক্রোম হলো গুগলের তৈরি ওয়েব ব্রাউজার। এটি ২০০৮ সালে প্রথম মাইক্রোসফট উইন্ডোজ অপারেটিং সিস্টেমের জন্য প্রকাশিত হয়। এরপর ক্রমান্বয়ে এটি লিনাক্সের বিভিন্ন ডিস্ট্রোসহ অন্যান্য অপারেটিং সিস্টেমের জন্য তৈরি হয়।

ইতিহাস 
গুগলের সাবেক প্রধান নির্বাহী এরিক এমারসন ছয় বছর ধরে একটি ওয়েব ব্রাউজার তৈরির জন্য চেষ্টা করছিলেন। তিনি বলেছিলেন, "তখন, গুগল ছিলো খুবই ছোট একটি কোম্পানি।" আর এ কারণেই, তিনি ওয়েব ব্রাউজারের প্রতিযোগিতামূলক বাজারে প্রবেশ করতে চাননি। কিন্তু পরে সের্গেই ব্রিন ও ল্যারি পেইজ কে নিয়ে যখন গুগল আরো পুনরুজ্জীবিত হয়ে ওঠে তখন তিনি মোজিলা ফায়ারফক্স থেকে কিছু ওয়েব ডেভেলপারকে ভাড়া করে আনেন এবং ক্রোম নামে একটি খসড়া ওয়েব ব্রাউজার তৈরি করেন। এ ব্যাপারে পরে এরিক বলেন, "এটা এতোটাই ভালো ছিলো যে আমি একটি ওয়েব ব্রাউজার তৈরিতে যথেষ্ট সাহস পাই।

তথ্যসূত্র

বহিঃসংযোগ 

 
 Google Chrome release channels (choice of stable / beta / dev / canary builds)
 History of Google Chrome on "Chrome Time Machine"
 Google Chrome Releases b itlog

কম্পিউটার সফটওয়্যার
মুক্ত ওয়েব ব্রাউজার
ওয়েব ব্রাউজার
ফ্রিওয়্যার
গুগল ক্রোম
২০০৮-এর সফটওয়্যার
সি++ সফটওয়্যার
ক্লাউড ক্লায়েন্ট
২০০৮-এ কম্পিউটার সম্পর্কিত প্রবর্তন
এম্বেডেড লিনাক্স
গুগল সফটওয়্যার
লিনাক্স-এর জন্য ওয়েব ব্রাউজার
ম্যাকওএস ওয়েব ব্রাউজার
বহনযোগ্য সফটওয়্যার
ওয়েবকিট ভিত্তিক সফটওয়্যার
উইন্ডোজ ওয়েব ব্রাউজার
অ্যান্ড্রয়েড ওয়েব ব্রাউজার
আইওএস ওয়েব ব্রাউজার
কাদা

কাদা বা কর্দম হলো পানি ও মাটি এর একটি আঠালো, অর্ধ তরল মিশ্রণ। পৃথিবীর অনেক স্থানেই ঘর বাড়ি নির্মাণে কাদামাটির ব্যবহার রয়েছে।

কাদামাটির মধ্যে কেঁচো, ব্যাঙ, শামুক, কাঁকড়া, ঝিনুক, বাগদা চিংড়ি ইত্যাদি প্রাণী বাস করে। শূকর, জলহস্তী, গণ্ডার, মহিষ, ক্যাপিবারা ও হাতি সূর্যালোকের গরম থেকে বাঁচার জন্য কাদামাটিতে গড়াগড়ি দিয়ে স্নান করে থাকে। কাদামাটির প্রসাধন গুণাগুণে বিশ্বাসী অনেক মানুষও কাদায় স্নান করে থাকে।

হাইতিতে খাদ্য সংকটকালীন সময়ে কাদা মাটির টুকরাকে অনেকে খাদ্য হিসাবে গ্রহণ করে থাকে।

তথ্যসূত্র 

জলজ বাস্তুসংস্থান
মৃত্তিকা
মাটি ভিত্তিক নির্মাণ সামগ্রী
সিরামিক উপকরণ
মাইজপাড়া মঠ

মাইজপাড়া মঠ বাংলাদেশের মুন্সীগঞ্জ জেলার শ্রীনগর উপজেলার (বিক্রমপুরের) মাইজ পাড়া এলাকার একটি পুরাতন মঠ। ঢাকা থেকে বিক্রমপুরের দিকে নৌপথে অথবা সড়কপথে ঢুকতে গেলে পশ্চিম প্রান্তে দুটি সুউচ্চ মঠ চোখে পড়ে। তার একটি হল এই মাইজপাড়ার মঠ, অন্যটি হল শ্যামসিদ্ধির মঠ। মৃত্যুর পর চিতার স্থানকে স্মৃতি হিসেবে ধরে রাখার জন্য এ ধরনের মঠ তৈরি করা হয়েছিল। জমিদার তারাপ্রসাদ রায় মৃত্যুবরণ করলে তার চিতাস্থলে প্রায় ১৫০ বছর আগে ১২০ ফুট উচ্চতাবিশিষ্ট এই মঠটি তৈরি করা হয়। তার দুই সহধর্মিণী সুধামণি দেবী ও নবদুর্গা দেবী মৃত্যুবরণ করলে, এর দুই পাশে আরও দুটি ছোট আকৃতির মঠ তৈরি করা হয়। ১২৩ বছর আগে বাংলা ১২৯২ সনের ৩১ আষাঢ় ভুমিকম্পে মঠটি ভেঙে যায় এবং এক বছর পর বংলা ১২৯৩ সনের বৈশাখ মাসে তা পুননির্মাণ করা হয়। মঠের গায়ে লিখন থেকে বোঝা যায়, এটি তৈরি করেছিলেন রাজনারায়ণ নামে একজন নির্মাণ-কারিগর। মঠের খোপগুলোতে প্রচুর টিয়াপাখি বসবাস করে। অত্যন্ত চমৎকার নির্মাণশৈলী এবং কারুকার্যময় মঠের খোপগুলোতে প্রচুর টিয়াপাখি বসবাস করে। মঠের চুড়ায় তামার তৈরি দুটি কলস রয়েছে।

তথ্যসূত্র

বাংলাদেশের মঠ
পানিবাহিত রোগ

অপরিশুদ্ধ পানি পান করার মাধ্যমে অথবা সেই পানি রন্ধন ইত্যাদি কার্যে ব্যবহার করার ফলে যে ধরনের ব্যাধি সংক্রামিত হয়ে থাকে তাকেই বলা হয় পানিবাহিত রোগ বা জলবাহিত রোগ। এই ধরনের অসুখ সাধারণত পানিতে বিচরণশীল রোগসৃষ্টিকারী জীবাণুদের দ্বারা সংঘটিত হয়। বিশ্ব স্বাস্থ্য সংস্থার পরিসংখ্যান অনুসারে প্রত্যেক বছর পৃথিবীতে প্রায় দশ লক্ষ মানুষের মৃত্যুর কারণ হল পানিবাহিত রোগ। সমীক্ষায় দেখা গেছে যে এই রোগ সংক্রমণের মূল কারণ হল উন্নয়নশীল দেশগুলিতে অপরিশুদ্ধ পানি সরবরাহ এবং পরিচ্ছনতার অভাব। এর ফলে আক্রান্তদের মধ্যে শিশুদের সংখ্যাধিক্য লক্ষ্যণীয়। কেবল তাই নয়, বাংলাদেশ, ভারতসহ বিশ্বের প্রায় সকল উন্নয়নশীল দেশের গ্রামাঞ্চলে স্বাস্থ্যসচেতনতার প্রভূত অভাব পরিলক্ষিত হয়। সাধারণত উক্ত অঞ্চলসমূহের মানুষ বিভিন্ন জলাশয়ের পানি পান করে থাকে এবং রন্ধনকার্যেও তা ব্যবহার করে। আবার স্নান, কাপড় কাঁচা এবং গবাদি পশুর স্নানাদিও সেই একই জলাশয়ে সম্পন্ন হয়ে থাকে। ফলত জলাশয়ের পানি দূষিত হয় এবং সেই পানি মানবশরীরে প্রবেশ করার ফলে বিবিধ প্রকার পানিবাহিত রোগও দূষিত পানির মাধ্যমে মানবদেহে সংক্রামিত হয়। এইভাবে এইসমস্ত অঞ্চলের মানুষদের মধ্যে আন্ত্রিক, ইত্যাদি রোগের প্রকোপ বৃদ্ধি পায়।

বহিঃসংযোগ 
 ICS 91.140.60 Water supply systems - A series of the ISO standards
 World Health Organization
 Water-related Diseases, Contaminants, and Injuries Listing of water-related diseases, contaminants and injuries with alphabetical index, listing by type of disease (bacterial, parasitic, etc.) and listing by symptoms caused (diarrhea, skin rash, and many more ) including links to other resources (CDC's Healthy Water site)
 Center for Diseases Control U.S.
  gives a rating of water safety worldwide
 Genome information on Shigella and Salmonella is available at the NIAID PathoSystems Resource Integration Center (PATRIC)

পানি
পানিবাহিত রোগ
পানীয় জল
পয়ঃনিষ্কাশন
পরিবেশগত স্বাস্থ্য
ক্যানন

ক্যানন ইনকর্পোরেটেড (ইংরেজি: Canon Inc.) একটি জাপানি বহুজাতিক প্রতিষ্ঠান। এই প্রতিষ্ঠানটি চিত্রধারণ ও অপটিক্যাল বিভিন্ন পণ্য উৎপাদন ও বিপণনের জন্য বিশ্বজুড়ে পরিচিত। ক্যামেরা ছাড়াও প্রতিষ্ঠানটি ক্যামকর্ডার, ফটোকপিয়ার, প্রিন্টার ও মেডিকেল প্রযুক্তি পণ্য উৎপাদন করে থাকে। প্রতিষ্ঠানটির সদর ওটা, টোকিও, জাপানে।

Canon EOS R100 ২৫ মে ২০২৩ এ ভারতে মুক্তি পেয়েছে, ক্যানন ইওএস আর১০০ ক্যামেরাতে ডিজিক ৮ ইমেজ প্রসেসর ব্যবহার করা হয়েছে। আর ক্যামেরাটি ২৪.১ মেগাপিক্সেল ইমেজ সেন্সর সহ এসেছে। এটি সর্বোচ্চ ১/৪০০০এস শাটার স্পিড।

পণ্য 
 ডিজিটাল ক্যামেরা
 ডিজিটাল কপিয়ার
 প্রিন্টার
 ফ্ল্যাশ
 স্ক্যানার
 কম্পিউটার
 ক্যামকর্ডার

তথ্যসূত্র

বহিঃসংযোগ 
 ক্যাননের প্রাতিষ্ঠানিক ওয়েবসাইট
 ক্যাননের অনলাইন ক্যামেরা জাদুঘর
 ক্যানন ইলেকট্রনিক বিসনেস মেশিনস্‌ লিমিটেড 
 Canon Owners Exchange

 
১৯৩৭-এ প্রতিষ্ঠিত কোম্পানি
বেলজিয়ান রয়েল ওয়ারেন্ট হোল্ডার
লেন্স নির্মাতা
টোকিও স্টক এক্সচেঞ্জে তালিকাভুক্ত কোম্পানি
নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
যন্ত্রপাতি অর্ধপরিবাহী কোম্পানি
জাপানের আলোকচিত্র কোম্পানি
কম্পিউটার প্রিন্টার কোম্পানি
জাপানের ইলেকট্রনিক্স কোম্পানি
টোকিও ভিত্তিক কোম্পানি
১৯৩৭-এ জাপানে প্রতিষ্ঠিত
ক্যামেরা
১৯৩৭-এ প্রতিষ্ঠিত জাপানি কোম্পানি
জাপানি মার্কা
জাপানের প্রতিরক্ষা কোম্পানি
জাপানে সদর দফতর বহুজাতিক কোম্পানি
ছাঁচ

ছাঁচ (ইংরেজি: Mould) হলো কোন সামগ্রীর হুবহু আদলে তৈরি একটি কাঠামো যা ঐ সামগ্রী প্রস্তুতিতে ব্যবহৃত হয়। ছাঁচ বা মোল্ড ব্যবহার করে সামগ্রী তৈরির পদ্ধতিকে ঢালাই (ইংরেজি: Moulding) বলে । কার্যত ছাঁচ হল একটি ফাঁপা গর্ত যাতে উত্তপ্ত তরল ধাতু, প্লাস্টিক, কাচ অথবা সিরামিক ঢালা হয় এবং ঠাণ্ডা হয়ে উক্ত তরল উপাদানটি জমাট বেঁধে ঐ গর্তের আকার ধারণ করে। যে সামগ্রীটি উৎপাদন করা হবে, হুবহু সেই আদলে ফাঁপা ছাঁচ তৈরি করতে হয়।

ছাঁচ তৈরির পদ্ধতি টি বেশ মজার। মনে করুন আপনি একটি লোহার বল ঢালাই পদ্ধতিতে তৈরি করবেন। তাহলে প্রথমে আপনাকে ঐ বলের মতই একটা প্রতিলিপি(Pattern) তৈরি করে নিতে হবে। এটি তৈরি করা হয় কাঠ, প্লাস্টিক, মোম, সিরামিক অথবা ধাতু দিয়ে। তারপর এই প্রতিলিপিটির চারপাশ ছাঁচ তৈরির কাঁচামাল দিয়ে ভরতে হয়। এখন এই সমাবেশ থেকে প্রতিলিপিটি কে সরিয়ে নিলে, ঐ বলের মতই ফাঁপা গর্ত তৈরি হয়। প্রতিলিপির আকৃতি উৎপাদিত বস্তুর মত হলেও, আকার ঐ বস্তুর চেয়ে কিছুটা বড় বা ছোট হয়। কতখানি বড় বা ছোট হবে তা নির্ধারন করবেন ছাঁচ প্রস্তুতকারক বিভিন্ন হিসেব নিকেশ করে। প্রতিলিপিটি যতটুকু বড় বা ছোট করা যাবে তার মান কে অ্যালাউয়েন্স (Allowance) বলে ।

বিভিন্ন ধরনের ছাঁচ তৈরির পদ্ধতি:

 কম্প্যাকশন প্লাগ সেন্টারিং(Compaction plus sintering)
 ইঞ্জেকশন মোল্ডিং (Injection molding)
 রিঅ্যাকশন ইঞ্জেকশন মোল্ডিং (Reaction injection molding)
 কমপ্রেশন মোল্ডিং (Compression molding)
 ট্রান্সফার মোল্ডিং (Transfer molding)
 এক্সটরশন মোল্ডিং (Extrusion molding)
 ব্লো মোল্ডিং (Blow molding)
 রোটেশনাল মোল্ডিং (Rotational molding)
 থার্মোফর্মিং (Thermoforming)
 ভ্যাকুয়াম ফর্মিং (Vacuum forming) এটি থার্মোফর্মিং এর সরলিকৃত পদ্ধতি
 ল্যামিনেটিং (Laminating)
 এক্সপান্ডেবল বেড মোল্ডিং (Expandable bead molding)
 ফোম মোল্ডিং (Foam molding)
 রোটোমোল্ডিং(Rotomolding)
 ভ্যাকুয়াম প্লাগ অ্যাসিস্ট মোল্ডিং (Vacuum plug assist molding)
 প্রেসার প্লাগ অ্যাসিস্ট মোল্ডিং(Pressure plug assist molding)
 ম্যাচড মোলড(Matched mold)

তথ্যসূত্র 
 ইংরেজি উইকিপিডিয়া

যন্ত্রকৌশল

nl:Matrijs
zh:模具，注塑，注塑成型
পণ্য

অর্থশাস্ত্রে পণ্য বলতে মূলত মূল্য আরোপিত পণ্যকে বোঝানো হয়। এটির ইংরেজি প্রতিশব্দ, "commodity".

ইংরেজি শব্দটির উৎপত্তি ল্যাটিন "commode" ধাতু থেকে যার অর্থ "সঠিক পরিমাপণ। মার্ক্সীয় অর্থনীতিতে পণ্য এবং তার উপযোগের উপর বিশেষ গুরুত্ব আরোপ করা হয়েছে। মার্ক্সের মতে, যে কোন পণ্যের রয়েছে একটা গুণ, যা হলো তা মানুষের কোন প্রয়োজন বা চাহিদা মেটায়। এই চাহিদা হতে পারে বাস্তবিক, যেমন খাদ্যদ্রব্য, আবার কাল্পনিক বা বিলাস দ্রব্য, যেমন, রং ফর্সা করার ক্রীম।

তথ্যসূত্র 

 দ্য ক্যাপিটাল - প্রথম খন্ড 

অর্থনীতি (সামাজিক বিজ্ঞান)
পূর্ণ-বিনিমেয় পণ্য
এরিক ডিমাইন

এরিক ডিমাইন ম্যাসাচুসেট্‌স ইনস্টিটিউট অব টেকনোলজি এর কম্পিউটার বিজ্ঞানের একজন অধ্যাপক।

জন্ম ও শিক্ষাজীবন 
মাত্র ১৪ বছর বয়সেই সে তার স্নাতক ডিগ্রী অর্জন করে এবং ২০ বছর বয়সেই সে ম্যাসাচুসেট্‌স ইনস্টিটিউট অব টেকনোলজি এর ইতিহাসের সর্বকনিষ্ঠ অধ্যাপক হিসাবে যোগদান করেন।

তথ্যসূত্র

বহিঃসংযোগ 

 Erik Demaine
 
 Biography in MIT News
 Between the Folds Documentary film featuring Erik Demaine and 14 other international origami practitioners
 

১৯৮১-এ জন্ম
জীবিত ব্যক্তি
ম্যাসাচুসেট্‌স ইনস্টিটিউট অব টেকনোলজির শিক্ষক
কানাডীয় কম্পিউটার বিজ্ঞানী
ওয়াটারলু বিশ্ববিদ্যালয়ের প্রাক্তন শিক্ষার্থী
ডালহৌসি বিশ্ববিদ্যালয়ের প্রাক্তন শিক্ষার্থী
অ্যাসোসিয়েশন ফর কম্পিউটিং মেশিনারির সভ্য
গৌরীশঙ্কর

হিন্দুপুরাণ বর্ণিত হিমালয়ের সর্বোচ্চ চূড়া। এর উচ্চতা ৭১৩৪ মিটার এবং রোলয়ালিং হিমালয়ের দ্বিতীয় সর্বোচ্চ পর্বত শৃঙ্গ। নেপাল ও তিব্বতের সীমান্তের এই পর্বতটির তিব্বতি নাম জোমো সেরিংমা। কাঠমান্ডু থেকে ১০০ কিমি উত্তর-পূর্বে অবস্থিত এই পর্বতটি।

১৯৭৯ সালে প্রথম এই পর্বতটিতে আরোহণ করতে সক্ষম হয় মার্কিন ও নেপালীদের একটি যৌথ অভিযাত্রী দল।

তথ্যসূত্র 

তিব্বতের পর্বত
এশিয়ার আন্তর্জাতিক পর্বত
দোলখা জেলা
বাগমতী প্রদেশের পর্বত
আব্রাহাম লিঙ্কনের বাসস্থান

লিংকন হোম ন্যাশনাল হিস্টরিক সাইট হলো মার্কিন যুক্তরাষ্ট্রের ইলিনয় অঙ্গরাজ্যের স্প্রিংফিল্ড শহরে অবস্থিত সাবেক রাষ্ট্রপতি আব্রাহাম লিংকন এর বাড়ি। এখানে লিংকন ১৮৪৪ হতে ১৮৭১ পর্যন্ত বাস করেন। বর্তমানে এই বাড়িটির চার পাশের ৪ ব্লক এলাকাকে লিংকনের স্মারক জাদুঘর হিসাবে সংরক্ষণ করা হয়েছে।

লিংকন ও তার স্ত্রী মেরি টড লিংকন ১৮৪৪ সালে বাড়িটি কিনেন। এটি লিংকনের মালিকানার একমাত্র গৃহ। এর অবস্থান ৮ম ও জ্যাকসন স্ট্রীটের কোনায়। দ্বিতল বাড়িটিতে ১২টি কক্ষ আছে। এখানে থাকার সময়ে ১৮৪৬ সালে লিংকন মার্কিন কংগ্রেসে এবং ১৮৬০ সালে মার্কিন রাষ্ট্রপতি নির্বাচনে জয়ী হন।

এই বাড়ি, এবং লিংকনের সমাধিকে ১৯৬০ সালের ১৯শে ডিসেম্বর জাতীয় ঐতিহাসিক স্থান হিসাবে মার্কিন সরকার স্বীকৃতি দেয়। ১৯৬৬ সালের অক্টোবর ১৫ তারিখে এটিকে মার্কিন জাতীয় ঐতিহাসিক স্থানের তালিকায় যোগ করা হয়। লিংকনের এই গৃহ এবং পার্শ্ববর্তী এলাকাকে ১৯৭১ সালের ১৮ই আগস্ট তারিখে মার্কিন জাতীয় ঐতিহাসিক পার্ক এলাকা বলে ঘোষণা দেয়া হয়।  মার্কিন জাতীয় পার্ক সার্ভিস বর্তমানে এর দেখা শোনা করে থাকে। লিংকনের বড় ছেলে রবার্ট লিংকনের ইচ্ছা অনুসারে এই বাড়ি ও পার্শ্ববর্তী পার্কে বিনামূল্যে প্রবেশ করা যায়।

ছবি

তথ্যসূত্র 

আব্রাহাম লিংকন
উৎপলকুমার বসু

উৎপলকুমার বসু (৩ আগস্ট ১৯৩৯ - ৩ অক্টোবর ২০১৫) বাংলা সাহিত্যে হাংরি আন্দোলন-এর একজন খ্যাতনামা কবি । ১৯৬০ পর্যন্ত তিনি কৃত্তিবাস গোষ্ঠীর কবি হিসাবে পরিচিত ছিলেন ।

হাংরি আন্দোলন 

সমীর রায়চৌধুরীর কলেজ - জীবনের বন্ধু উৎপল ১৯৬১ সালে হাংরি আন্দোলন এর সূত্রপাত ঘটতেই তাতে যোগ দেন, এবং তার কবিতা রচনার ধারায় বাঁকবদল ঘটে । হাংরি আন্দোলন এর কারণে ১৯৬৪ সালে তার বিরুদ্ধেও গ্রেপতারি পরোয়ানা জারি হয়েছিল । সেকারণে তিনি যোগমায়া দেবী কলেজের অধ্যাপনা থেকে বরখাস্ত হন । ১৯৬৫ সালে অভিমানাহত উৎপল লন্ডনে গিয়ে বসবাস আরম্ভ করেন । সেখানে তিনি শিক্ষকতা করতেন । লন্ডনে বসবাসকালে তিনি বিবাহ করেন এবং কবিতা লেখা থেকে সাময়িক বিরতি নেন ।

সাহিত্যধারা 
দুই দশক পর কলকাতায় ফিরে উৎপলকুমার বসু পুনরায় কবিতা লেখা আরম্ভ করেন । তার সমসাময়িক, এমনকি তরুণতর কবিদের তুলনায় তার কবিতা ছিল সম্পূর্ণ নূতন ।নিরাসক্ত ও নির্লিপ্তভাবে বস্তুস্বভাবের যথাযথ বর্ণনা তার কবিতার মুখ্য বৈশিষ্ট্য । বস্তুর অভ্যন্তর সত্যের অভিমুখে কবিতাকে চালনা করেছেন উৎপল । তার চারপাশে ছড়িয়ে থাকা জীবন প্রকৃতি কোনো রহস্যভূমি রচনা না করেই তার কবিতে মেলে ধরে বর্তমান সমাজবাস্তবতা । উৎপলকুমার বসু বহুলব্যবহৃত শব্দগুলোকে কবিতার শরীরে এমনভাবে স্হাপন করেছেন যে তার ফলে তৈরি হয়েছে বাক্যের নূতন মাত্রা । অনেকে অবশ্য বলেন তার কবিতা 'আকারসর্বস্ব'।

কাব্যগ্রন্থ 
 চৈত্রে রচিত কবিতা (১৯৬১)
 পুরী সিরিজ (১৯৬৪)
 আবার পুরী সিরিজ (১৯৭৮)
 লোচনদাস কারিগর (১৯৮২)
 খণ্ডবৈচিত্রের দিন (১৯৮৬)
 শ্রেষ্ঠ কবিতা ( ১৯৯১)
 সলমাজরির কাজ (১৯৯৫)
 পদ্যসংগ্রহ (১৯৯৬ )
 কবিতাসংগ্রহ (১৯৯৬)
 কহবতীর নাচ (১৯৯৭)
 নাইট স্কুল (১৯৯৯)
 টুসু আমার চিন্তামণি (২০০০)
 পিয়া মন ভাবে

তথ্যসূত্র 

 যোগসূত্র উৎপলকুমার বসু সংখ্যা (১৯৯৪) । সম্পাদক: বিনয় ঘোষ । টি.জি. ২/২৯, তেঘরিয়া, হাতিয়ারা, কলকাতা ৭০০০৫৯ । আলোচকগণ : তরুণ বন্দ্যোপাধ্যায়, যোগেন চৌধুরী, প্রশান্ত মাজী, অলোকরঞ্জন দাশগুপ্ত, মিহির চক্রবর্তী, রাঘব বন্দ্যোপাধ্যায়, বীরেন্দ্রনাথ রক্ষিত, উপল দত্তগুপ্ত, গৌতম বসু, চৈতালী চট্টোপাধ্যায়, কালীকৃষ্ণ গুহ ও রঞ্জন বন্দ্যোপাধ্যায় ।

বহিঃসংযোগ 
 উৎপলকুমার বসু ও আন্যান্য হাংরিদের নথিপত্রের সংগ্রহশালা 
 টাইম ম্যাগাজিনে প্রকাশিত উৎপলকুমার বসু ও আন্যান্য হাংরিদের সংবাদ ও ছবি  
 উৎপলকুমার বসু বিশেষ সংখ্যা, লিটল ম্যাগাজিন বিন্দুর অনলাইন সংস্করণ আগস্ট ২০২০

হাংরি প্রজন্ম
বাঙালি কবি
১৯৩৯-এ জন্ম
২০শ শতাব্দীর ভারতীয় কবি
স্কটিশ চার্চ কলেজের প্রাক্তন শিক্ষার্থী
বাঙালি লেখক
২০১৫-এ মৃত্যু
বাঙালি হিন্দু
বাঙালি পুরুষ কবি
২০শ শতাব্দীর বাঙালি
২১শ শতাব্দীর বাঙালি
২০শ শতাব্দীর বাঙালি কবি
২১শ শতাব্দীর বাঙালি কবি
ভারতীয় কবি
ভারতীয় সাহিত্য সমালোচক
ভারতীয় পুরুষ লেখক
ভারতীয় পুরুষ কবি
ভারতীয় অনুবাদক
২০শ শতাব্দীর ভারতীয় লেখক
২১শ শতাব্দীর ভারতীয় কবি
২১শ শতাব্দীর ভারতীয় লেখক
২০শ শতাব্দীর ভারতীয় অনুবাদক
কলকাতা বিশ্ববিদ্যালয়ের প্রাক্তন শিক্ষার্থী
কলকাতা বিশ্ববিদ্যালয়ের শিক্ষক
পশ্চিমবঙ্গের কবি
কলকাতার লেখক
কলকাতা জেলার ব্যক্তি
২১শ শতাব্দীর ভারতীয় অনুবাদক
নৈনিতাল

নৈনিতাল   ভারতের উত্তরাখণ্ড অঙ্গরাজ্যের একটি শহর। এটি রাজ্যটির কুমায়ুন বিভাগের নৈনিতাল জেলার সদর শহর। শহরটি বহিঃস্থ হিমালয় পর্বতমালার পাদদেশে সমুদ্র সমতল থেকে ২০৮৪ মিটার উচ্চতায় অবস্থিত। শহরটি পর্বতবেষ্টিত নাশপাতি আকারের একটি হ্রদের উপত্যকাতে অবস্থিত। এখানকার পর্বতগুলির চূড়া থেকে দৃশ্যমান ভূ-দৃশ্যাবলি অসাধারণ। দক্ষিণে রয়েছে বিস্তীর্ণ সবুজ সমভূমি আর উত্তরে তাকালে দেখা যাবে বরফাবৃত হিমালয়ের কেন্দ্রীয় পর্বতগুলির সারি (নন্দা দেবী, ত্রিশূল এবং নন্দা কোট যাদের মধ্যে অন্যতম)। 

মুন্সী প্রেমচাঁদ, রাডিয়ার্ড কিপলিং এবং জিম করবেট তাদের রচনাতে নৈনিতালের উল্লেখ করেছেন। জিম করবেট স্বয়ং এখানে বাস করতেন। অমিতাভ বচ্চন এখানকার শেরউড কলেজে পড়াশোনা করেন। ১৯শ শতকের দ্বিতীয়ার্ধে ভিক্টোরীয় যুগে এখানে মূলত ইংরেজ প্রশাসক ও কর্মচারীরা বাস করতেন। এখানকার বিভিন্ন প্রতিষ্ঠান ও বাসভবনের স্থাপত্যে এর ছাপ আজও রয়ে গেছে।

নৈনিতালে বর্তমানে প্রায় ৩৯ হাজার লোকের বাস।

তথ্যসূত্র 

উত্তরাখণ্ডের শহর
উত্তরাখণ্ডের পর্যটন